1965. március 20-án Gall megnyerte az Eurovíziós Dalfesztivált Luxemburgot képviselve a Gainsbourg által írt dallal a "Poupée de cire, poupée de son"-nal („Viaszbaba, rongybaba”). A szám óriási sikert aratott egész Európában. Végül öt nyelven vették fel, és más előadók is feldolgozták (magyarul "Viaszbaba" címmel Toldy Mária adta elő). Az Eurovíziós Dalversenyt követően ötéves szerződést írt alá a német Teldec céggel és karrierje felfelé ívelt ebben az országban.